hotchpotch/miracl-hf-unified huggingface dataset:
การล้อมเวโก
การล้อมเวโก () เป็นการปิดล้อมกลุ่มอาคารเมาท์คาร์เมลเซ็นเตอร์ของกลุ่มลัทธิแบรนช์ดาวิเดียนส์ โดยเจ้าหน้าที่ของรัฐบาลสหรัฐอเมริกา นำโดยสำนักงานควบคุมแอลกอฮอล์ ยาสูบและอาวุธปืน (ATF) และสำนักงานสอบสวนกลาง (FBI) ทำให้มีผู้เสียชีวิตเป็นจำนวนมาก
ลัทธิแบรนช์ดาวิเดียนส์เป็นลัทธิที่เชื่อในการเสด็จมาอีกครั้งของพระเยซู เป็นกลุ่มที่แยกมาจากลัทธิดาวิเดียนเซเวนต์เดย์แอดเวนทิสต์ (Davidian Seventh-day Adventist) มีผู้นำคือเดวิด โคเรช ซึ่งประกาศว่าตนเองคือผู้เผยพระวจนะคนสุดท้าย พฤติการณ์หลายอย่างของกลุ่ม เช่น การรับสตรีวัยรุ่นเข้ามาเป็นภรรยาของโคเรช การทำธุรกิจค้าอาวุธและความสงสัยว่าภายในลัทธิมีการทารุณเด็กทางเพศ ทำให้ในวันที่ 28 กุมภาพันธ์ ค.ศ. 1993 เจ้าหน้าที่ ATF ได้เข้าตรวจสอบภายในกลุ่มอาคารและเกิดการยิงต่อสู้กับสมาชิกของลัทธิ ทำให้เจ้าหน้าที่ ATF 4 นายและสมาชิกของลัทธิเสียชีวิต 6 คน หลังการปะทะ เจ้าหน้าที่จากสำนักงานสอบสวนกลาง (FBI) ได้เข้าควบคุมสถานการณ์ มีการตัดระบบสาธารณูปโภครอบ ๆ กลุ่มอาคาร พร้อมทั้งเปิดการเจรจากับโคเรชแต่ไม่เป็นผล หลังปิดล้อมอยู่นาน 51 วัน ในวันที่ 19 เมษายน ค.ศ. 1993 เจ้าหน้าที่ FBI พร้อมด้วยยานยนต์หุ้มเกราะนำกำลังเข้าจู่โจม โดยใช้แก๊สน้ำตาเพื่อกดดันให้สมาชิกของลัทธิออกจากอาคาร ช่วงเที่ยงของวัน กลุ่มอาคารได้เกิดเหตุเพลิงไหม้และพังลงมา ทำให้สมาชิกของลัทธิส่วนใหญ่ที่เป็นเด็กและผู้หญิงขาดอากาศหายใจและถูกไฟคลอกเสียชีวิต เดวิด โคเรช ผู้นำลัทธิก็เสียชีวิตในวันนั้นเช่นกันจากการถูกยิงที่ศีรษะ
เหตุการณ์นี้เป็นที่พูดถึงในแง่การทำเกินกว่าเหตุของเจ้าหน้าที่ รวมถึงเหตุการณ์ที่แท้จริงขณะเกิดเหตุและที่มาของเพลิงไหม้ และยังเป็นหนึ่งในเหตุจูงใจให้ทิโมธี แมคเวจ์ ก่อเหตุระเบิดในนครโอกลาโฮมาในอีก 2 ปีต่อมา
วอลเลย์บอลหญิงทีมชาติคาซัคสถาน
วอลเลย์บอลหญิงทีมชาติคาซัคสถาน () เป็นตัวแทนของประเทศคาซัคสถานในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยเข้าร่วมการแข่งขันกีฬาโอลิมปิกฤดูร้อน 2008 โดยจบอันดับ 9 ของการแข่งขัน
ปัญหาสิ่งแวดล้อมในประเทศจีน
ประเทศจีนมีปัญหาสิ่งแวดล้อมอยู่หลายด้าน ซึ่งส่งผลกระทบต่อสภาพแวดล้อมทางชีวกายภาพอย่างรุนแรงเช่นเดียวกับสุขภาพของมนุษย์ การทำให้เป็นอุตสาหกรรมอย่างรวดเร็วตลอดจนการกำกับดูแลด้านสิ่งแวดล้อมที่หละหลวมได้ส่งผลให้เกิดปัญหา โดยโธมัส วี ฮาร์วูด ที่สาม ได้กล่าวว่า มี 16 เมืองที่มีมลพิษเป็นอย่างมาก จากที่มีอยู่ทั้งหมด 20 เมืองในประเทศจีน รัฐบาลจีนรับทราบถึงปัญหาที่เกิดขึ้นและทำการตอบสนองต่าง ๆ ส่งผลให้มีการปรับปรุงในบางส่วน แต่การตอบสนองดังกล่าวได้รับการวิพากษ์วิจารณ์ว่าทำได้ไม่เพียงพอ ส่วนปี ค.ศ. 2012 ได้มีการเคลื่อนไหวของประชาชนเพิ่มขึ้นในเรื่องการตัดสินใจของรัฐบาล ที่ได้รับการมองว่าเป็นการสร้างความเสียหายต่อสิ่งแวดล้อม และเจ้าหน้าที่พรรคคอมมิวนิสต์ที่เกษียณแล้วได้เผยว่ามีผู้ทำการประท้วงด้านสิ่งแวดล้อมมากกว่า 50,000 รายในประเทศจีนเมื่อช่วงปี ค.ศ. 2012
ศูนย์กลางเพื่อความก้าวหน้าของอเมริกา ได้อธิบายถึงนโยบายด้านสิ่งแวดล้อมของจีนว่า เป็นแบบเดียวกับของสหรัฐอเมริกาในช่วงก่อนปี ค.ศ. 1970 กล่าวคือ กฎระเบียบของรัฐบาลกลางมีความเข้มงวดและเป็นธรรม แต่การตรวจสอบที่เกิดขึ้นจริงและการบังคับใช้ส่วนใหญ่ จะดำเนินการโดยรัฐบาลท้องถิ่นที่มีความสนใจต่อการเติบโตทางเศรษฐกิจ นอกจากนี้ เนื่องจากการดำเนินการที่เข้มงวดที่ไม่ใช่ระบบประชาธิปไตยของจีน ส่งผลให้การทำงานด้านสิ่งแวดล้อมของกลุ่มที่ไม่ใช่ภาครัฐ เช่น นักกฎหมาย, นักข่าว และองค์กรที่ไม่ใช่ภาครัฐ ต่างได้รับการขัดขวางอย่างหนัก
พรรคผู้รักปิตุภูมิ (อินโดนีเซีย)
พรรคผู้รักปิตุภูมิ (; ) เป็นพรรคการเมืองในอินโดนีเซีย เมื่อตั้งพรรคใช้ชื่อว่าพรรคปัญจศีลซึ่งเป็นผลมาจากการประชุมองค์กรเยาวชนปัญจศีลครั้งที่ 6 () เมื่อ พ.ศ. 2539 ซึ่งในยุคนั้น องค์กรนี้มีความเชื่อมโยงกับพรรคกลการ์ () ต่อมา ใน พ.ศ. 2541 องค์กรนี้ได้แยกตัวจากกลการ์และจัดตั้งพรรคการเมืองเมื่อ 1 มิถุนายน พ.ศ. 2541 พรรคนี้ได้จดทะเบียนในอีก 2 ปีต่อมา ในการเลือกตั้ง พ.ศ. 2547 พรรคนี้ได้รับการเลือกตั้งร้อยละ 0.9 และไม่ได้รับเลือกตั้ง พรรคนี้เปลี่ยนชื่อพรรคใหม่และเข้าร่วมการเลือกตั้ง พ.ศ. 2552 แต่ไม่ได้รับเลือกเช่นกัน
ซัมติงก็อตมีสตาร์เต็ด
"ซัมติงก็อตมีสตาร์เต็ด" () เป็นซิงเกิลของวงซิมพลีเรด แต่งโดยมิค ฮัคนอลล์ นักร้องนำและฟริตซ์ แมคอินไทร์ มือคีย์บอร์ด อยู่ในอัลบั้ม "สตาส์" ซิงเกิลนี้อยู่ในอันดับที่ 11 ของชาร์ตซิงเกิลแห่งสหราชอาณาจักร และอยู่ในอันดับที่ 23 ของบิลบอร์ด ฮอต 100 ในปี ค.ศ. 2005 ซิงเกิลนี้ได้ถูกนำมาทำใหม่ อยู่ในอัลบั้ม "Simplified"
ชาวนอร์เวย์
ชาวนอร์เวย์ () คือประชาชนที่เกิดในประเทศนอร์เวย์
อาบิลา
อาบิลา () เป็นเมืองแห่งหนึ่งของประเทศสเปน ตั้งอยู่ริมฝั่งแม่น้ำอาดาฆา (Adaja) ในแคว้นปกครองตนเองกัสติยาและเลออน อาบิลาเป็นเมืองหลักของจังหวัดที่มีชื่อเดียวกันและเป็นเมืองหลักจังหวัดที่ตั้งอยู่สูงที่สุดของประเทศ กล่าวคือ ตั้งอยู่ที่ 1,131 เมตรเหนือระดับน้ำทะเล ด้วยเหตุนี้ในเขตเมืองจึงมีหิมะตกค่อนข้างบ่อยในฤดูหนาว ตัวเมืองมีสภาพภูมิอากาศแบบเมดิเตอร์เรเนียน ในปี ค.ศ. 2012 มีประชากรอาศัยอยู่ในเขตเทศบาลเมืองอาบิลาประมาณร้อยละ 34 ของประชากรทั้งจังหวัด
หลังจากที่จักรวรรดิโรมันได้สถาปนาอำนาจขึ้นในพื้นที่และกลมกลืนชนพื้นเมืองชาวเวตตอน (Vettones) ให้เข้ากับอารยธรรมโรมันแล้ว (เนื่องจากไม่เหลือร่องรอยการตั้งถิ่นฐานสมัยก่อนโรมันที่ชัดเจนในเขตเมืองเก่า) อาบิลาก็เปลี่ยนมาอยู่ในอำนาจของชาววิซิกอท จากนั้นจึงตกอยู่ใต้อำนาจของชาวมุสลิมในตอนต้นคริสต์ศตวรรษที่ 8 เช่นเดียวกับพื้นที่ส่วนใหญ่ของคาบสมุทรไอบีเรีย ชาวคริสต์ไม่สามารถยึดเมืองคืนไปได้อย่างเด็ดขาดจนกระทั่งคริสต์ศตวรรษที่ 11 เมืองมีความเจริญรุ่งเรืองอย่างโดดเด่นในคริสต์ศตวรรษที่ 16 แต่ต่อมาก็ประสบภาวะวิกฤตที่ยาวนานจนถึงคริสต์ศตวรรษที่ 19 ซึ่งมีการก่อสร้างทางรถไฟผ่านตัวเมือง สภาพเศรษฐกิจจึงกระเตื้องขึ้นในระดับหนึ่ง
อาบิลาได้รับพระราชทานสมญานาม "อาบิลาแห่งพระมหากษัตริย์" () จากพระเจ้าอัลฟอนโซที่ 7 แห่งเลออน, "อาบิลาแห่งเหล่าผู้จงรักภักดี" () จากพระเจ้าอัลฟอนโซที่ 8 แห่งกัสตียา และ "อาบิลาแห่งเหล่าอัศวิน" () จากพระเจ้าอัลฟอนโซที่ 11 แห่งกัสตียา สมญานามทั้งสามยังคงปรากฏอยู่ในธงและตราประจำเมืองในปัจจุบัน นอกจากนี้เมืองนี้ยังได้รับการยกย่องว่าเป็น "นครแห่งบทเพลงร้องและนักบุญ" () มาแต่โบราณอีกด้วย
สิ่งก่อสร้างที่เป็นสัญลักษณ์ของอาบิลาคือกำแพงเมืองยุคกลางซึ่งอยู่ในสภาพสมบูรณ์ สร้างตามแบบสถาปัตยกรรมโรมาเนสก์ สิ่งก่อสร้างอื่น ๆ ที่มีความโดดเด่น เช่น อาสนวิหารอาบิลา (ซึ่งมีมุขโค้งด้านสกัดรวมเป็นส่วนหนึ่งของแนวกำแพงเมือง), มหาวิหารนักบุญบิเซนเต, สำนักชีนักบุญยอแซฟ เป็นต้น ย่านเมืองเก่ายุคกลางรวมทั้งโบสถ์บางแห่งนอกกำแพงเมืองซึ่งอยู่ในสภาพการอนุรักษ์ที่ดีเยี่ยมได้รับการประกาศให้เป็นมรดกโลกร่วมกันในปี ค.ศ. 1985
อาบิลาเป็นเมืองพี่น้องกับเมืองต่อไปนี้
วอลเลย์บอลชายในโอลิมปิกฤดูร้อน 2016 รอบคัดเลือก
วอลเลย์บอลชายในโอลิมปิกฤดูร้อน 2016 รอบคัดเลือก เป็นการแข่งขันวอลเลย์บอลชายระหว่างประเทศในระดับต่างๆ เพื่อหาทีมวอลเลย์บอลเข้าแข่งขันรอบสุดท้ายในการแข่งขันโอลิมปิกฤดูร้อน 2016 ณ รีโอเดจาเนโร, ประเทศบราซิล
สำหรับการแข่งขันรอบคัดเลือก
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
สำหรับการแข่งขันรอบคัดเลือกโซนอเมริกาเหนือเท่านั้น
แมทช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
การแข่งขันโอลิมปิกรอบคัดเลือกแอฟริกา
การแข่งขันโอลิมปิกรอบคัดเลือกเอเชีย
การแข่งขันโอลิมปิกรอบคัดเลือกยุโรป
การแข่งขันโอลิมปิกรอบคัดเลือกนอร์เซกาการแข่งขันโอลิมปิกรอบคัดเลือกอเมริกาใต้
วอลเลย์บอลชายในโอลิมปิกฤดูร้อน 2016 รอบคัดเลือกซึ่งจัดขึ้นในประเทศญี่ปุ่น มีทั้งหมด 12 ทีมได้แก่ เจ้าภาพ และ 11 ทีม การแข่งขันจะแบ่งกลุ่มเป็น 2 กลุ่ม กลุ่มแรก (การแข่งขันทัวร์นาเมนต์ที่ 1) รวมกับการแข่งขันโอลิมปิกรอบคัดเลือกโซนเอเชีย จะมีทีมที่ได้อันดับ 1–4 ทีมแรก ที่ผ่านการคัดเลือกเข้าแข่งขันโอลิมปิกฤดูร้อน 2016 ส่วนกลุ่มที่ 2 (การแข่งขันทัวร์นาเมนต์ที่ 2) ประกอบด้วย 4 ทีม และมีเพียงทีมจาก 1 ทีม จะผ่านการคัดเลือกเข้าแข่งขันโอลิมปิกฤดูร้อน 2016
เพอร์วา ฮาเอนเอล ฤดูกาล 2015–16
เพอร์วา ฮาเอนเอล ฤดูกาล 2015–16 เป็นการแข่งขันฤดูกาลที่ 25 ของฟุตบอลลีกสูงสุดของประเทศโครเอเชียนับตั้งแต่ก่อตั้งขึ้นเมื่อ พ.ศ. 2535 ดีนาโมซาเกร็บ เป็นสโมสรแชมป์เก่าในฤดูกาล 2014–15 ซึ่งต้องป้องกันแชมป์ในฤดูกาลนี้ และยังชนะเลิศต่อเนื่องกันมาเป็นสมัยที่สิบแล้ว
ในการแข่งขันนี้จะแข่งขันในระบบลีก มีทั้งหมด 10 ทีม ซึ่งประกอบไปด้วย 8 ทีมจากเพอร์วา ฮาเอนเอล ฤดูกาล 2014–15 และอีก 2 ทีมที่ขึ้นมาจากตรูกา ฮาเอนเอล ฤดูกาล 2014–15
ณ วันที่ 23 พฤษภาคม พ.ศ. 2558 มีสโมสรที่ได้รับการยืนยันแล้วว่าจะได้เล่นในเพอร์วา ฮาเอนเอล ฤดูกาล 2015–16 จำนวน 2 ทีม ได้แก่
วอลเลย์บอลชายในโอลิมปิกรอบคัดเลือกระดับโลก 2016
วอลเลย์บอลชายในโอลิมปิกรอบคัดเลือกระดับโลก 2016 () เป็นการแข่งขันวอลเลย์บอลชายเพื่อคัดเลือกทีมที่ได้อันดับ 1-3 ทีมแรกจากทัวร์นาเมนต์ 1 ทีมจากเอเชียที่อันดับดีที่สุด 1 ทีม และทีมที่ได้อันดับ 1 จากทัวร์นาเมนต์ 2 เพื่อเข้าแข่งขันโอลิมปิกฤดูร้อน 2016
กีฬาทางน้ำชิงแชมป์โลก
กีฬาทางน้ำชิงแชมป์โลก () เป็นการแข่งขันกีฬาทางน้ำซึ่งได้แก่: ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ, โปโลน้ำ อยู่ภายใต้การกำกับของ สหพันธ์ว่ายน้ำระหว่างประเทศ
การแข่งขันจัดขึ้นครั้งแรกในปี ค.ศ. 1973 โดยจะจัดขึ้นทุกๆ 2 ปี
ปรับปรุงหลังจาก กีฬาทางน้ำชิงแชมป์โลก 2015:
รางวัลของประธานาธิบดีสำหรับราชการพลเรือนกลางดีเด่น
รางวัลของประธานาธิบดีสำหรับราชการพลเรือนกลางดีเด่นหรือPresident's Award for Distinguished Federal Civilian Service เป็นเครื่องอิสริยาภรณ์สหรัฐอเมริกา สถาปนาโดย จอห์น เอฟ เคเนดี เมื่อปีค.ศ.1957
ประธานาธิบดีแห่งสหรัฐอเมริกาเป็นประธานแห่งเครื่องอิสริยาภรณ์นี้
ปลากระเบนขนุน
ปลากระเบนขนุน (; ) ปลากระดูกอ่อนทะเลชนิดหนึ่ง จำพวกปลากระเบน จัดอยู่ในวงศ์ปลากระเบนธง (Dasyatidae) โดยจัดเป็นปลาเพียงชนิดเดียวเท่านั้นที่จัดอยู่ในสกุลนี้
โดยที่ชื่อวิทยาศาสตร์นั้น คำว่า "Urogymnus" ที่ใช้เป็นชื่อสกุลนั้น แปลงมาจากภาษากรีกโบราณคำว่า "oura" หมายถึง "หาง" และ "gymnos" หมายถึง "เปลือย" อันหมายถึง โคนหางของปลากระเบนชนิดนี้ไม่มีเงี่ยงแข็งที่ใช้เป็นอาวุธป้องกันตัวเหมือนปลากระเบนธงชนิดอื่น ๆ โดยดั้งเดิมนั้นชื่อสกุลใช้ชื่อว่า "Gymnura" ซึ่งปัจจุบันนี้จะหมายถึง ปลากระเบนผีเสื้อ ส่วนคำว่า "asperrimus" หรือ "africana" ที่เป็นชื่อพ้อง หมายถึง "ทวีปแอฟริกา"
ขณะที่ชื่อสามัญในภาษาไทยนั้น เนื่องจากด้านหลังตลอดจนถึงหางของปลากระเบนขนุน จะเป็นตุ่มหนามสาก ๆ คล้ายเม็ดขนุนขึ้นอยู่เป็นจำนวนมาก จึงเป็นที่มาของชื่อ ซึ่งตุ่มหนามนั้นมีพิษรุนแรงและเมื่อไปติดกับอวนของชาวประมง จะทำให้มีความยุ่งยากมากในการแก้ออกหากจะนำมาปรุงเป็นอาหาร
ปลากระเบนขนุน จัดเป็นปลากระเบนธงเพียงไม่กี่ชนิด ที่บริเวณโคนหางไม่มีเงี่ยงแข็ง ด้านหลังมีสีขาว มีความยาวของลำตัวประมาณ 1 ฟุต และอาจยาวได้ถึง 2.2 เมตร (7.2 ฟุต) แต่ขนาดโดยเฉลี่ยทั่วไปประมาณ 1.5 เมตร (4.9 ฟุต
มีพฤติกรรมหากินตามพื้นทะเลที่เป็นพื้นทรายเหมือนปลากระเบนทั่วไป โดยจะพบในแหล่งที่มีสภาพนิเวศที่สมบูรณ์ พบกระจายพันธุ์ในทะเลเขตร้อนและเขตอบอุ่นทั่วทั้งมหาสมุทรอินเดียและแปซิฟิก ตลอดทั่วทั้งทวีปเอเชีย เช่น อ่าวเบงกอล และศรีลังกา ไปจนถึงคาบสมุทรอาระเบียจนถึงแอฟริกาใต้, เซเชลส์ โดยปกติแล้วจะอาศัยอยู่ตามแนวปะการัง หรือดงหญ้าทะเลหรือสาหร่าย และอาจพบได้ในเขตน้ำกร่อย
สำหรับในประเทศไทย จัดเป็นปลาที่หายาก ในช่วงเดือนมีนาคม ค.ศ. 2015 มีรานงานพบตัวหนึ่ง มีความกว้างของลำตัวประมาณ 1 ฟุต และความยาวจนถึงหางประมาณ 80 เซนติเมตร ที่จุดดำน้ำในเขตจังหวัดกระบี่ ที่เกาะปิดะนอก ในหมู่เกาะพีพี
กาซีเก
กาซีเก () เป็นชื่อชนชั้นหนึ่งในฟิลิปปินส์สมัยที่เป็นอาณานิคมของสเปน คำนี้มาจากภาษาสเปนใช้เรียกชนชั้นหัวหน้าการปกครองของชาวพื้นเมือง ในสังคมสมัยนั้นเป็นชนชั้นเดียวที่ได้ประโยชน์จากการปกครองของสเปน ได้เป็นเจ้าของที่ดินขนาดใหญ่ แลเป็นเจ้าของแรงงานที่ทำงานในที่ดินนั้น อำนาจของชนชั้นกาซีเกคงอยู่จนกระทั่งสหรัฐอเมริกาเข้ามาปกครองฟิลิปปินส์ สหรัฐได้เน้นให้การศึกษาแก่ชนพื้นเมืองโดยไม่แบ่งแยกชนชั้น ทำให้เกิดชนชั้นใหม่ที่ได้รับการศึกษาแบบตะวันตกเข้ามามีบทบาทในสังคมมากขึ้น ชนชั้นกาซีเกจึงหมดบทบาทลง ในปัจจุบัน คำว่ากาซีเกหมายถึงคนที่มีอิทธิพลและมีเงินมาก ซึ่งมีความหมายค่อนไปทางลบ
ก่อนที่สเปนจะเข้ามาปกครองฟิลิปปินส์ สังคมแบบฟิลิปปินส์เดิมเป็นสังคมแบบบารังไก มีชนชั้นตาตูเป็นเจ้าของที่ดินในบารังไก ผลผลิตจากที่ดินครึ่งหนึ่งต้องเป็นของชนชั้นตาตู กลุ่มที่เป็นไพร่ในบารังไกเรียกอาลีปังนามามาไฮ เป็นชนชั้นที่อยู่ติดที่ดิน ต้องส่งส่วยไม่สามารถย้ายไปไหนได้ ส่วนชนชั้นทาสเรียกอาลีปังซากีกีลีร์ เป็นชนชั้นล่างสุด ไม่มีสิทธิในความเป็นมนุษย์
เมื่อสเปนเข้ามาปกครอง บารังไกจึงเข้ามาอยู่ภายใต้การปกครองตามกฎหมายของสเปน ตำแหน่งตาตูสิ้นสุดลง กลายเป็นตำแหน่งบริหารของสเปนที่ทำหน้าที่จัดการปกครองระดับภูมิภาค ส่วนการปกครองระดับท้องถิ่น สเปนให้หัวหน้าเดิมของบารังไกเข้ามาทำหน้าที่นี้ ทำให้สเปนสามารถควบคุมประชาชนได้ หัวหน้าเดิมของบารังไกได้กลายเป็นชนชั้นกาซีเก ซึ่งได้รับอภิสิทธิ์จากสเปน ไม่ต้องเสียภาษี และไม่ต้องเกณฑ์แรงงาน และยังเป็นผู้รวบรวมภาษีในท้องถิ่นส่งไปยังรัฐบาลกลางที่มะนิลาทำให้ชนชั้นกาซีเกสามารถขูดรีดภาษีจากชนพื้นเมืองด้วยกันได้ง่าย
ตั้งแต่ พ.ศ. 2329 สเปนได้เริ่มเลือกตั้งผู้บริหารท้องถิ่น แต่ผู้สมัครที่เป็นชาวฟิลิปปินส์ต้องสามารถอ่านเขียนและพูดภาษาสเปนได้ ทำให้เฉพาะชนชั้นกาซีเกเท่านั้นที่มีสิทธิลงรับเลือกตั้ง ชนชั้นนี้มีความใกล้ชิดกับเจ้าหน้าที่อาณานิคม พ่อค้าและบาทหลวงชาวสเปน กลุ่มนี้จึงรับวัฒนธรรมสเปนและดำเนินชีวิตแบบสเปนอย่างเต็มที่ อภิสิทธิ์ของชนชั้นกาซีเกหมดลงเมื่อสหรัฐเข้ามาปกครอง
ตานทูน
ตานทูน หรือ ตะคีนตานทูน () เกิดที่เมืองกะญุ-กวีนในพม่าภายใต้การปกครองของอังกฤษเมื่อ พ.ศ. 2454 เป็นนักการเมืองชาวพม่าและผู้นำพรรคคอมมิวนิสต์ตั้งแต่ พ.ศ. 2488 จนกระทั่งถูกลอบสังหารเมื่อ พ.ศ. 2511 รวมอายุได้ 57 ปี
ตานทูนประกอบอาชีพเป็นครูหลังจากจบจากวิทยาลัยฝึกหัดครูในย่างกุ้ง และชื่นชอบงานเขียนแนวมาร์กซิสต์ เขาเข้าร่วมในสมาคมเราชาวพม่าเมื่อ พ.ศ. 2479 และเป็นพันธมิตรกับพรรคคนจนของ ดร.บะมอ เพื่อสร้างกลุ่มพันธมิตรเสรี เขาเป็นผู้ร่วมก่อตั้งชมรมหนังสือนากานี (นาคแดง) กับตะคีนนุใน พ.ศ. 2480 ซึ่งมีบทบาทในการแปลหนังสือเกี่ยวกับลัทธิมากซ์เป็นภาษาพม่า เขาถูกอังกฤษจับคุมขังใน พ.ศ. 2483 พร้อมกับตะคีนนุ, ตะขิ่นโซ, ดร.บะมอ และจอเญน
ในขณะที่ถูกคุมขังในคุกอีนเซนเมื่อเดือนกรกฎาคม พ.ศ. 2484 เขาได้ร่วมกับตะขิ่นโซเขียนแถลงการณ์อีนเซนโดยกล่าวว่าลัทธิฟาสซิสต์เป็นศัตรูที่สำคัญของโลกที่กำลังมาถึงและเรียกร้องให้มีการร่วมมือชั่วคราวกับอังกฤษ จัดตั้งพันธมิตรแบบกว้างที่รวมทั้งสหภาพโซเวียต การต่อสู้เพื่อปลดปล่อยชาติต่อต้านจักรวรรดินิยมจะเกิดขึ้นหลังจากลัทธิฟาสซิสต์พ่ายแพ้ นี่เป็นสิ่งตรงข้ามกับความเห็นของสมาคมเราชาวพม่าที่รวมตะคีนอองซานด้วยที่ได้จัดตั้งกลุ่มตะคีน 30 คน เพื่อฝึกทหารแบบญี่ปุ่นและจัดตั้งกองทัพเอกราชพม่า
หลังจากจัดตั้งรัฐบาลหุ่นนำโดย ดร.บะมอใน พ.ศ. 2485 ตานทูนเป็นรัฐมนตรีว่าการกระทรวงที่ดินและเกษตรกรรม เขาได้แต่งงานกับคีนจี (Khin Gyi) ซึ่งเป็นน้องสาวของคีนจี (Khin Kyi) ภรรยาของอองซาน อองซานแต่งงานไม่นานหลังจากที่ได้เป็นรัฐมนตรีว่าการกระทรวงการสงคราม กองทัพเอกราชพม่าเปลี่ยนชื่อเป็นกองทัพป้องกันพม่า ตานทูนได้ประสานงานกับตะขิ่นโซที่จัดตั้งองค์การต่อต้านญี่ปุ่นเพื่อสู้รบใต้ดิน ส่งตะคีนเตนเพและตินชเวไปอินเดียเพื่อติดต่อกับรัฐบาลอาณานิคมที่ลี้ภัยไปอยู่ที่ศิมลา หลังจากที่สงครามโลกครั้งที่สองสิ้นสุดลง ญี่ปุ่นเป็นฝ่ายพ่ายแพ้ ถอนทัพออกไป ตานทูนเข้าร่วมในสันนิบาตเสรีภาพประชาชนต่อต้านฟาสซิสต์ ซึ่งเกิดจากการรวมตัวกันของพรรคคอมมิวนิสต์พม่า พรรคประชาชนปฏิวัติหรือต่อมาเปลี่ยนชื่อเป็นพรรคสังคมนิยมพม่าและกองทัพแห่งชาติพม่า
เมื่อพรรคคอมมิวนิสต์ธงแดงของตะขิ่นโซแยกตัวออกจากพรรคคอมมิวนิสต์พม่าเมื่อ พ.ศ. 2489 และได้ออกไปต่อสู้ใต้ดิน ตานทูนและสมาชิกพรรคคอมมิวนิสต์ที่เหลือยังคงร่วมมือกับสันนิบาตเสรีภาพประชาชนจนเดือนกรกฎาคม พ.ศ. 2489 ตานทูนถูกบีบให้ออกจากตำแหน่งเลขาธิการทั่วไป และพรรคคอมมิวนิสต์พม่าซึ่งต่อมาเรียกว่าพรรคธงขาวออกจากสันนิบาตเสรีภาพประชาชนในเดือนตุลาคม
หลังจากที่พม่าได้รับเอกราชในวันที่ 4 มกราคม พ.ศ. 2491 สันนิบาตเสรีภาพประชาชนที่มีพรรคสังคมนิยมเป็นพรรคที่มีบทบาทสูงได้ขึ้นสู่อำนาจ และอูนุได้เป็นนายกรัฐมนตรี พรรคคอมมิวนิสต์พม่ายังคงต่อสู้โดยการเดินขบวนและนัดหยุดงาน ตานทูนได้จัดตั้งกองโจรเพื่อต่อสู้กับรัฐบาล มีฐานที่มั่นในภาคกลางของพม่าบริเวณปยีนมะนา ตานทูนซึ่งเป็นประธานพรรคได้ส่งสมาชิกไปฝึกกับกองทัพปฏิวัติของจีน บางส่วนเดินทางกลับมาหลังจากมีการเจรจาสันติภาพใน พ.ศ. 2506 ที่พรรคคอมมิวนิสต์พม่าส่งตัวแทนไปเจรจากับรัฐบาลทหารของพม่า ตานทูนได้กลับไปจัดตั้งกลุ่มสู้รบอีกหลังจากที่การเจรจาล้มเหลว ใน พ.ศ. 2510 เขาได้จัดตั้งการปฏิวัติวัฒนธรรมแบบของเขาเอง และได้เผยแพร่ภาพการสังหารหมู่นักศึกษาโดยรัฐบาลทหารของเนวีนใน พ.ศ. 2505 เขาถูกสายลับของฝ่ายรัฐบาลที่แฝงตัวเข้าไปเป็นสมาชิกพรรคคอมมิวนิสต์ลอบสังหารเมื่อ 24 กันยายน พ.ศ. 2511
ฟุตบอลโลก 2018 รอบคัดเลือก โซนเอเชีย – รอบที่ 2
การแข่งขันฟุตบอลโลก 2018 รอบคัดเลือก โซนเอเชีย - รอบสอง เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งขันในวันอาทิตย์ที่ 24 พฤษภาคม พ.ศ. 2558 ถึง 29 มีนาคม พ.ศ. 2559. โดยมีทีมแข่งขันในรอบนี้ทั้งสิ้น 40 ทีม และจะคัดเลือกเพียง 12 ทีมที่ดีที่สุดเพื่อเข้าแข่งขันฟุตบอลโลก 2018 รอบคัดเลือก โซนเอเชีย - รอบที่ 3 และทั้ง 12 ทีมที่เข้ารอบจะได้รับสิทธิ์เข้าแข่งรอบสุดท้ายของเอเชียนคัพ 2019 โดยอัตโนมัติ
การจับสลากการแข่งขันในรอบที่สองมีขึ้นในวันที่ 14 เมษายน พ.ศ. 2558, เวลา 17:00 น. MST (), ที่โรงแรมเจดับบลิวแมร์ริออตต์ ในกรุง กัวลาลัมเปอร์, มาเลเซีย.
การจับสลากแบ่งสายจะอยู่บนพื้นฐานของ อันดับโลกฟีฟ่า ของเดือนเมษายน 2558 (แสดงในวงเล็บด้านล่าง). 40 ทีมจะอยู่ในห้าโถดังต่อไปนี้:มี 461 ประตูใน 136 เกม, สำหรับค่าเฉลี่ยของ 3.39 ประตูต่อเกม.
ขนมวง
ขนมวงหรือเข้ามูนข่วย เป็นขนมชนิดหนึ่งของชาวไทใหญ่ เป็นรูปวงกลมมีรูตรงกลางคล้ายกำไลหรือโดนัท ทำจากแป้งข้าวเหนียวนวดกับน้ำและมะพร้าวขูด นำไปคลุกกับงาขาวแล้วต่อให้เป็นวงกลม ทอดในน้ำมันให้สุก พอขนมเย็นลงจึงนำไปชุบน้ำตาลอ้อยให้ทั่ว ชาวไทใหญ่นิยมทำขนมนี้ในงานปอยหรืองานบุญ
พระเจ้าราชวรวงศ์เธอ กรมขุนนรานุชิต
พระเจ้าราชวรวงศ์เธอ พระองค์เจ้าสังกะทัต กรมขุนนรานุชิต (29 เมษายน พ.ศ. 2332 — 17 กุมภาพันธ์ พ.ศ. 2409) เป็นพระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาฉิม
พระเจ้าราชวรวงศ์เธอ พระองค์เจ้าสังกะทัต กรมขุนนรานุชิตประสูติเมื่อวันพุธ เดือน 6 ขึ้น 6 ค่ำ ปีระกา เอกศก จ.ศ. 1151 ตรงกับวันที่ 29 เมษายน พ.ศ. 2332 ในรัชกาลที่ 3 ทรงสถาปนาเป็นกรมหมื่นนรานุชิต ถึงรัชกาลที่ 4 เลื่อนเป็นพระเจ้าบวรวงศ์เธอ กรมขุนนรานุชิต สิ้นพระชนม์ในรัชกาลที่ 4 เมื่อวันอาทิตย์ เดือน 3 ขึ้น 13 ค่ำ ปีขาล อัฐศก จ.ศ. 1228 ตรงกับวันที่ 17 กุมภาพันธ์ พ.ศ. 2409 พระชันษา 77 ปี พระราชทานเพลิงพระศพ ณ พระเมรุท้องสนามหลวงเมื่อวันศุกร์ที่ 22 มีนาคม พ.ศ. 2409 เป็นต้น
พระกรณีกิจของกรมขุนนรานุชิต มีปรากฏในพระราชนิพนธ์ในพระบาทสมเด็จพระจุลจอมเกล้าเจ้าอยู่หัวเรื่อง ""การประชุมพระบรมวงศานุวงศ์และข้าราชการถวายชัยมงคล"" ตอนหนึ่งว่า
""เมื่อเฉลิมพระชนมพรรษาใหญ่ ในพระบาทสมเด็จพระจอมเกล้าเจ้าอยู่หัว ปีชวด ฉศก ๑๒๒๖ นั้น เสด็จพระราชดำเนินออกบนพระที่นั่งเศวตฉัตร พระที่นั่งอนันตสมาคม อย่างแขกเมืองใหญ่ ฝ่ายพระบรมวงศานุวงศ์ พระเจ้าบรมวงศ์เธอ กรมขุนนรานุชิตเป็นผู้ทรงอ่านคำถวายชัยมงคล""
พระเจ้าราชวรวงศ์เธอ กรมหมื่นเสนีเทพ
พระเจ้าราชวรวงศ์เธอ พระองค์เจ้าอสุนี กรมหมื่นเสนีเทพ (พ.ศ. 2326 — พ.ศ. 2378) เป็นพระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขำ
พระเจ้าราชวรวงศ์เธอ พระองค์เจ้าอสุนี กรมหมื่นเสนีเทพประสูติเมื่อปีเถาะ เบญจศก จ.ศ. 1145 พ.ศ. 2326 ในรัชกาลที่ 1 ทรงสถาปนาเป็นพระเจ้าหลานเธอ กรมหมื่นเสนีเทพ เมื่อวันพุธ เดือน 9 ขึ้น 5 ค่ำ ปีมะโรง สัมฤทธิศก จ.ศ. 1170 ตรงกับวันที่ 27 กรกฎาคม พ.ศ. 2351 สิ้นพระชนม์ในรัชกาลที่ 3 เมื่อ พ.ศ. 2378 เป็นต้น
พระเจ้าราชวรวงศ์เธอ พระองค์เจ้าอสุนี กรมหมื่นเสนีเทพ ทรงมีส่วนร่วมในกองทัพของวังหน้าเพื่อต้านกบฏเจ้าอนุวงศ์ โดยสมเด็จพระบวรราชเจ้ามหาศักดิพลเสพพระราชบัณฑูรให้กรมหมื่นเสนีเทพ เป็นยกกระบัตรทัพ สำหรับอยู่ในทัพหลวง
พระเจ้าราชวรวงศ์เธอ กรมขุนธิเบศร์บวร
พระเจ้าราชวรวงศ์เธอ พระองค์เจ้าประยงค์ กรมขุนธิเบศวร์บวร (16 มกราคม พ.ศ. 2334 — 11 กุมภาพันธ์ พ.ศ. 2400) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาน่วม
พระเจ้าราชวรวงศ์เธอ พระองค์เจ้าประยงค์ กรมขุนธิเบศวร์บวรประสูติเมื่อวันจันทร์ เดือนยี่ แรม 8 ค่ำ ปีกุน ตรีศก จ.ศ. 1153 ตรงกับวันที่ 16 มกราคม พ.ศ. 2334 ในรัชกาลที่ 2 ทรงสถาปนาเป็นกรมหมื่นธิเบศร์บวร ในรัชกาลที่ 4 เลื่อนเป็นพระเจ้าบวรวงศ์เธอ กรมขุนธิเบศร์บวร สิ้นพระชนม์ในรัชกาลที่ 4 เมื่อวันพฤหัสบดี เดือน 3 แรม 13 ค่ำ ปีมะเส็ง นพศก จ.ศ. 1219 ตรงกับวันที่ 11 กุมภาพันธ์ พ.ศ. 2400 พระชันษา 66 ปี เป็นต้น
ช่วงเวลาที่กรมขุนธิเบศร์บวรประทับอยู่ ณ พระราชวังเดิม ได้ทรงสร้างวัดวงศมูลขึ้น มีการตั้งพระประธานและหมู่กุฏิสงฆ์ต่างๆ แต่จะสร้างในปีใดไม่ปรากฏหลักฐานการสร้างวัดและโบสถ์ นอกจากนี้ทรงมีส่วนร่วมในกองทัพของวังหน้าเพื่อต้านกบฏเจ้าอนุวงศ์ โดยสมเด็จพระบวรราชเจ้ามหาศักดิพลเสพพระราชบัณฑูรให้กรมขุนธิเบศร์บวร เป็นเจรทัพ
กีฬาทางน้ำชิงแชมป์โลก 2013
กีฬาทางน้ำชิงแชมป์โลก 2013 (; ) จัดขึ้นระหว่างวันที่ 19 กรกฎาคม – 4 สิงหาคม ณ เมืองบาร์เซโลนา, ประเทศสเปน การแข่งขันครั้งนี้ประกอบด้วยกีฬาทางน้ำ 6 ชนิด ได้แก่ ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ, โปโลน้ำ และ กระโดดน้ำสูง ประเทศเจ้าภาพ
นกช้อนหอย
นกช้อนหอย หรือ นกค้อนหอย หรือ นกกุลา () เป็นนกจำพวกหนึ่ง จัดอยู่ในวงศ์ย่อย Threskiornithinae ในวงศ์นกช้อนหอยและนกปากช้อน (Threskiornithidae)
มีลักษณะโดยรวม คือ เป็นนกที่มีจะงอยปากยาวโค้ง ปลายแหลม หากินในนํ้าตื้นกินปลา, ปู และสัตว์นํ้าเล็ก ๆ เป็นอาหาร โดยมากแล้วจะทำรังอยู่บนต้นไม้ร่วมกับนกจำพวกอื่นที่คล้ายคลึงกัน เช่น นกกระยาง หรือนกปากช้อน
โดยคำว่า Ibis ที่ใช้เป็นชื่อสามัญในภาษาอังกฤษ นั้นมาจากคำว่า "ibis" เป็นภาษาละติน จากภาษากรีกคำว่า ἶβις และ "ibis" จากภาษาอียิปต์ "hb, hīb"
มีประมาณ 28 ชนิด โดยมี 2 ชนิดที่สูญพันธุ์ไปแล้ว
นกช้อนหอย โดยเฉพาะนกช้อนหอยศักดิ์สิทธิ์ ในความเชื่อของชาวอียิปต์โบราณนับถือว่าเป็นนกศักดิ์สิทธิ์ โดยปรากฏเป็นประติมากรรม และซากที่ฝังในโถข้างเสาโอเบลิสค์
การสับเปลี่ยนแบบโรเบิร์ตโซเนียน
การสับเปลี่ยนของโครโมโซมแบบโรเบิร์ตโซเนียน () เป็นการจัดเรียงใหม่แบบหนึ่งที่พบในโครโมโซมของมนุษย์ เกิดกับโครโมโซมชนิดอะโครเซนทริก (โครโมโซมที่มีแขนข้างสั้นเล็กมาก) ได้แก่โครโมโซมที่ 13, 14, 15, 21, และ 22 ได้ชื่อตามนักชีววิทยาชาวอเมริกาชื่อ William Rees Brebner Robertson (1881-1941) ถือเป็นการสับเปลี่ยนของโครโมโซมชนิดหนึ่ง
อิลิมิเนชั่น แชมเบอร์ (2015)
อิลิมิเนชั่น แชมเบอร์ (2015) () เป็นรายการมวยปล้ำอาชีพ ของ ดับเบิลยูดับเบิลยูอี โดยมีกำหนดจัดวันที่ 31 พฤษภาคม 2015 ซึ่งปีนี้จัดเป็นครั้งที่ 6 ที่สนาม อเมริกา แบงก์ เซ็นเตอร์ คอร์ปัส คริสตี เทกซัส และเป็นครั้งแรกที่จะเกิดขึ้นในเดือนพฤษภาคม รายการนี้จะถ่ายทอดสดเฉพาะใน WWE Network เท่านั้น โดยศึกนี้เป็นครั้งแรกที่มีแมทช์การปล้ำแทกทีมในกรงอิลิมิเนชั่น แชมเบอร์
โครโมโซมวงแหวน
โครโมโซมวงแหวน () คือโครโมโซมที่แขนทั้งสองข้างเข้าเชื่อมต่อกันจนเกิดเป็นวงแหวน อาจเกิดจากความเสียหายต่อสารพันธุกรรมจากสารก่อกลายพันธุ์ เช่น การได้รับรังสี เป็นต้น แต่ก็อาจเกิดเองได้ระหว่างการเจริญ
เอียะบ้อเช่า
เอียะบ้อเช่าในภาษาจีนแต้จิ๋วหรืออี้หมู่เฉ่าในภาษาจีนกลาง ( "yìmǔcǎo" ) อยู่ในวงศ์ Lamiaceae เป็นพืชท้องถิ่นในเอเชีย ตั้งแต่เกาหลี ญี่ปุ่น จีน จนถึง กัมพูชา ลำต้นมีขนสั้นๆปกคลุมใช้เป็นยาขับปัสสาวะ ขับสารพิษ ลดอาการบวม ทั้งต้นใช้เป็นยากระตุ้นการไหลเวียนเลือดและขับปัสสาวะ
แปะจี้
แปะจี้ในภาษาจีนแต้จิ๋วหรือไป๋จื่อในภาษาจีนกลาง ("Bai Zhi" 白芷) อยู่ในวงศ์ Apiaceae เป็นพืชท้องถิ่นใน ไซบีเรีย ตะวันออกไกลของรัสเซีย มองโกเลีย ภาคตะวันออกเฉียงเหนือของจีน ญี่ปุ่น เกาหลี และ ไต้หวัน รากภายนอกเป็นสีเทาขาวหรือสีเหลืองขาว ด้านในสีขาวรากใช้เป็นยาแก้ปวดบวม ไข้หวัด
ทองหลางป่า
ทองหลางป่า () ภาษากะเหรี่ยงเรียกเชอโคว เป็นไม้ยืนต้น ลำต้นมีหนามแหลมทั่วไป ใบประกอบ โคนก้านใบมีต่อม 1 คู่ ดอกช่อ ดอกย่อยลักษณะคล้ายดอกถั่ว สีแดงสด ดอกล่างบานก่อน กลีบดอกอันบนจะแผ่โค้งรูปเรือ ผลเป็นฝักแบน โคนฝักลีบ ปลายฝักใหญ่กว่า แก่แล้วจะแตกตามยาว ใบแก่สดใช้ตำพอก บำรุงร่างกาย ชาวกะเหรี่ยงนำเนื้อไม้ด้านในเปลือกต้นเอาไปฝนทำแป้งทาหน้า ทำให้ผิวขาว ไม่มีสิว
นกกระสาปากห่าง
นกกระสาปากห่าง หรือ นกปากห่าง () เป็นนกลุยน้ำขนาดใหญ่จำพวกหนึ่ง จัดอยู่ในวงศ์นกกระสา (Ciconiidae) จัดอยู่ในสกุล "Anastomus" (/อะ-นาส-โต-มัส/)
มีลักษณะทั่วไป คือ มีจะงอยปากหนาและแหลมตรง เมื่อจะงอยปากสบกัน ส่วนกลางของปากบนและปากล่างแยกห่างจากกัน เห็นได้ชัดเจน อันเป็นที่มาของชื่อสามัญ ทั้งนี้เพื่อความสะดวกในการคาบเหยื่อ เนื่องจากเป็นนกที่กินสัตว์น้ำ โดยเฉพาะอย่างยิ่งหอยเปลือกเดี่ยวหรือหอยโข่งเป็นอาหารหลัก
นกกระสาปากห่างแบ่งออกได้เป็น 2 ชนิด ได้แก่
นกลุยน้ำ
นกลุยน้ำ หรือ นกชายเลน () เป็นนกในกลุ่มของนกที่หากินหาอาหารตามแหล่งน้ำต่าง ๆ เช่น หนองบึง, ท้องทุ่ง, ริมน้ำ หรือแม้แต่ชายทะเล มีลักษณะร่วมกัน คือ เป็นนกขนาดเล็กไปจนถึงขนาดใหญ่มาก มีจุดเด่นที่แบ่งแยกจากนกจำพวกอื่นค่อนข้างชัดเจน คือ ปากตรงแหลมและยาว ขายาว น้ำหนักตัวเบาเพราะกระดูกกลวง ทำให้คุณสมบัติพิเศษในการเดินท่องน้ำหาอาหารตามวัชพืชที่ลอยตัวอยู่ในผิวน้ำ เมื่อหาอาหารนกลุยน้ำจะใช้ปากจิก ขณะเยื้องย่างไปตามบึงน้ำตื้น ๆ, ดงกก หรือตามทุ่งหญ้า
นกลุยน้ำแทบทั้งหมด ทำรังตามง่ามกิ่งไม้ ง่ามกิ่งไม้ในชั้นเรือนยอด, โคนกอหญ้า, กอกก, กอวัชพืช หรือบนพื้นดิน หลายชนิดสร้างรังใกล้ ๆ กันเป็นกลุ่ม บางชนิดออกหากิน เวลากลางคืน ตัวผู้กับตัวเมียมีลักษณะเหมือนหรือใกล้เคียงกัน
ในฤดูผสมพันธุ์หลายชนิดจะมีการสร้างขนชนิดพิเศษขึ้นที่หัว คอ หรือลำตัว เพื่อดึงดูดเพศตรงข้าม
นกลุยน้ำมีทั้งที่เป็นนกประจำถิ่น ไม่มีการอพยพ และอพยพย้ายถิ่นในช่วงฤดูหนาว ในประเทศไทยฤดูอพยพเริ่มขึ้นราวเดือนกันยายน จนถึงเดือนมีนาคม-เมษายน มีการทำรังและออกไข่ฟักลูกขยายพันธุ์ ก่อนจะอพยพไปยังถิ่นฐานใหม่
สำหรับนกลุยน้ำในประเทศไทย มีหลายชนิด ในหลายวงศ์ เช่น นกกระยาง, นกกระสา, ไก่นา, นกช้อนหอย เป็นต้น
มอนส์ เซลเมร์เลิฟ
มอนส์ เพตเตอร์ อัลเบิร์ต ซาห์เลน เซลเมร์เลิฟ () (เกิด 13 มิถุนายน พ.ศ. 2529) เป็นนักร้อง นักแสดง และพิธีกรชาวสวีเดน ผู้ชนะเลิศการประกวดเพลงยูโรวิชัน 2015
เซลเมร์เลิฟเกิดที่เมืองลุนด์ มีน้องสาวหนึ่งคน โดยมารดาเป็นศาสตราจารย์ที่มหาวิทยาลัยลุนด์ ส่วนบิดาเป็นศัลยแพทย์ ในช่วงเรียนมัธยมเคยเข้าร่วมคณะประสานเสียงของโรงเรียน เซลเมร์เลิฟเคยเข้าร่วมประกวดไอดอล 2005 และได้ลำดับที่ห้า จากนั้นได้เข้าร่วมการคัดเลือกเป็นตัวแทนของสวีเดนในการประกวดเพลงยูโรวิชันในปี 2007 และปี 2009 เป็นพิธีกรของงานคัดเลือกในปี 2010 และได้เป็นตัวแทนของสวีเดนในการประกวดเพลงยูโรวิชันปี 2015 ที่จัด ณ กรุงเวียนนา ประเทศออสเตรีย ซึ่งในปีนั้นเขาได้รับรางวัลชนะเลิศ ด้วยบทเพลง "ฮีโรส์" ซึ่งได้รับคะแนนรวม 365 คะแนน เป็นคะแนนสูงสุดตลอดการแข่งขันลำดับที่สาม ต่อจากอเล็กซานเดอร์ รืยบัค ตัวแทนจากนอร์เวย์ในปี 2009 และลอรีน ตัวแทนจากสวีเดนในปี 2012
เซลเมร์เลิฟเป็นหนึ่งในผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยในขณะนั้นเขาและครอบครัวอยู่ในระหว่างการพักผ่อนที่เขาหลัก จังหวัดพังงา
วอลเลย์บอลหญิงชิงแชมป์ยุโรป 2015 รอบคัดเลือก
นี้เป็นบทความเกี่ยวกับการคัดเลือกวอลเลย์บอลหญิงชิงแชมป์ยุโรป 2015รอบแรกจัดขึ้นระหว่างวันที่ 9–11 พฤษภาคม ค.ศ. 2014 โดยจะเอา 2 ทีมแรกของกลุ่ม ไปแข่งขันในรอบที่ 2 ต่อไป
พิน็อกคิโอ รักนี้หัวใจไม่โกหก
พิน็อกคิโอ รักนี้หัวใจไม่โกหก () เป็นละครโทรทัศน์สัญชาติเกาหลีใต้ ออกอากาศทางสถานีโทรทัศน์เอสบีเอส ตั้งแต่วันที่ 12 พฤศจิกายน ค.ศ. 2014 ถึงวันที่ 15 มกราคม ค.ศ. 2015 นำแสดงโดย อี จง-ซ็อก, พัก ชิน-ฮเย และคิม ย็อง-กวัง เป็นเรื่องราวเกี่ยวกับหญิงสาวผู้เกิดมาพร้อมกับโรคพิน็อกคิโอ ซึ่งทำให้เธอถูกบังคับให้ซื่อสัตย์ทั้งกับคนรอบข้างและหัวใจของตนเอง กับชายหนุ่มผู้มีบาดแผลจากอดีตและเต็มไปด้วยความทรงจำเกี่ยวกับความสูญเสีย
กี ฮา-มย็อง (อี จง-ซอก) อาศัยอยู่กับพ่อที่เป็นนักดับเพลิง แม่ และพี่ชาย แต่วันหนึ่งได้เกิดเหตุไฟไหม้และระเบิดที่โรงงาน ทำให้นักดับเพลิงเสียชีวิตทั้งหมด ยกเว้นแต่เพียงพ่อของเขาที่หายสาบสูญไปพร้อมกับคำกล่าวหาว่าเป็นสาเหตุของโศกนาฏกรรมและความสูญเสียทั้งหมด ตัวเขาและพี่ชายพยายามพิสูจน์ความจริงให้กับพ่อ แต่ซง ชา-อก (จิน คย็อง) ผู้สื่อข่าวที่มุ่งเน้นการขายข่าวและใส่สี สร้างเรื่องให้ครอบครัวของเขาตกเป็นจำเลยสังคม อิทธิพลจากกระแสข่าวและคำให้การของพยานที่เป็นโรคพิน็อกคิโอ ทำให้ความพยายามของเขาล้มเหลวหมดสิ้น ประกอบกับพี่ชายของเขาหายตัวไป แม่จึงพาฮา-มย็องมาจบชีวิตลงที่หน้าผาริมทะเลด้วยความสิ้นหวัง
อีกด้านหนึ่ง ชเว อิน-ฮา (พัก ชิน-ฮเย) เกิดมาพร้อมกับโรคพิน็อกคิโอ ทำให้เธอไม่สามารถพูดโกหกหรือทำเรื่องที่ขัดแย้งกับจิตใต้สำนึกได้ เธอและพ่อย้ายมาอาศัยอยู่กับคุณปู่ที่เป็นอัลไซเมอร์บนเกาะที่ห่างไกลจากความวุ่นวายและแสงสี คุณปู่ได้พาเด็กชายคนหนึ่งมาอยู่ด้วยเพราะเข้าใจว่าเป็นชเว ดัล-โพ ลูกชายอีกคนที่หายสาบสูญไปในทะเล ฮา-มย็องปกปิดตัวตนแท้จริงไว้ภายใต้ชื่อดัล-โพ เขาเกลียดคำโกหกและโรคพิน็อกคิโอยิ่งกว่าสิ่งใด เมื่อพบกับอิน-ฮาแม้เขาจะรู้สึกเชื่อใจที่เธอไม่มีทางพูดโกหกได้ แต่ว่าความเกลียดชังคนที่เป็นพิน็อกคิโอยังคงเป็นบาดแผลซุกซ่อนอยู่ลึก ๆ เขายิ่งเจ็บปวดเมื่อรู้ว่า อิน-ฮาเป็นลูกสาวของชา-อก
วันเวลาผ่านไป ทั้งคู่เติบโตขึ้นมาในครอบครัวเดียวกันและมีความรู้สึกดีๆทั้งสองคนได้มาเป็นนักข่าวและถูกส่งมาประจำที่เขตเดียวกัน อิน-ฮามุ่งมั่นที่จะเป็นนักข่าวที่พูดแต่ความจริง แต่เธอค้นพบว่าแท้จริงแล้วนักข่าวไม่สามารถพูดความจริงทุกอย่างได้ ส่วนฮา-มย็องมาเป็นนักข่าวเพียงเพื่อต้องการลบล้างมลทินและแก้แค้นให้กับพ่อ
ต่อมาได้เกิดเหตุฆาตกรรมขึ้น โดยฆาตกรคือ กี แจ-มย็อง (ยุน คยุน-ซัง) พี่ชายแท้ ๆ ของฮา-มย็อง เหตุการณ์นี้นำไปสู่การรื้อฟื้นคดีไฟไหม้และระเบิดที่โรงงานอีกครั้ง ความจริงที่ซ่อนอยู่กลับลึกลับซับซ้อนเหนือความคาดหมาย ยิ่งไปกว่านั้น ทั้งชา-อก เพื่อนนักข่าวอย่างซอ บ็อม-โจ (คิม ย็อง-กวัง) ตลอดจนนักข่าวมีชื่อเสียงหลายคน ล้วนแต่พัวพันกับเรื่องดังกล่าว หนำซ้ำเพื่อนสมัยเรียนอย่างอัน ชัน-ซู (อี จู-ซึง) ยังตกเป็นผู้ต้องหาคดีไฟไหม้ครั้งใหญ่ ซึ่งมีเงื่อนงำคล้ายกับคดีไฟไหม้ในอดีต อิน-ฮาและฮา-มย็องต่างก็อยากรู้ความจริงแต่ก็หวาดกลัวต่อความจริงนั้นด้วยเช่นกัน ทั้งคู่ต้องเดินผ่านไปบนเส้นทางของความถูกต้อง ความรัก ความจริง ความแค้น ความเจ็บปวดและบาดแผลในความทรงจำมากมาย
ชื่อภาษาอังกฤษอิงจากไอทูนส์สโตร์และเครดิตจากเนเวอร์มิวสิก
พระเจ้าราชวรวงศ์เธอ กรมหมื่นอนันตการฤทธิ์
พระเจ้าราชวรวงศ์เธอ พระองค์เจ้ายุคันธร กรมหมื่นอนันตการฤทธิ์ (29 พฤศจิกายน พ.ศ. 2355 — 31 กรกฎาคม พ.ศ. 2423) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาน้อยเล็ก
พระเจ้าราชวรวงศ์เธอ พระองค์เจ้ายุคันธร กรมหมื่นอนันตการฤทธิ์ ประสูติเมื่อวันอาทิตย์ เดือน 12 แรม 11 ค่ำ ปีวอก จัตวาศก จ.ศ. 1174 ตรงกับวันที่ 29 พฤศจิกายน พ.ศ. 2355 ในรัชกาลที่ 4 ทรงสถาปนาเป็น พระเจ้าวรวงศ์เธอ กรมหมื่นอนันตการฤทธิ์ เมื่อวันจันทร์ เดือนอ้าย ขึ้น 13 ค่ำ ปีเถาะ นพศก จ.ศ. 1229 ตรงกับวันที่ 9 ธันวาคม พ.ศ. 2410 สิ้นพระชนม์ในรัชกาลที่ 5 เมื่อวันเสาร์ เดือน 8 อุตราษาฒ แรม 10 ค่ำ ปีมะโรง โทศก จ.ศ. 1242 ตรงกับวันที่ 31 กรกฎาคม พ.ศ. 2323 พระชันษา 69 ปี เป็นต้น
พระเจ้าราชวรวงศ์เธอ พระองค์เจ้ายุคันธร กรมหมื่นอนันตการฤทธิ์ ได้ทรงกำกับกรมทหารช่างเมืองญวน ในสมัยรัชกาลที่ 4 ต่อมาในสมัยรัชกาลที่ 5 ทรงได้รับการแต่งตั้งเป็นสภาที่ปฤกษาในพระองค์ หรือ ปรีวีเคาน์ซิล มีหน้าที่ถวายคำปรึกษาส่วนพระองค์ สืบสวนข้อเท็จจริงในราชการต่างๆ เพื่อกราบบังคมทูลและถวายความเห็นให้ทรงทราบ สอดส่องเหตุการณ์สำคัญในบ้านเมือง รวมไปถึงการชำระความฎีกาที่มีผู้นำมาถวาย
พระเจ้าราชวรวงศ์เธอ กรมหมื่นอานุภาพพิศาลศักดิ์
พระเจ้าราชวรวงศ์เธอ พระองค์เจ้าเกสรา กรมหมื่นอานุภาพพิศาลศักดิ (2 พฤศจิกายน พ.ศ. 2360 — 18 กันยายน พ.ศ. 2416) เป็นพระราชโอรสในสมเด็จพระบวรราชเจ้ามหาศักดิพลเสพ ประสูติแต่เจ้าจอมมารดาคุ้มเล็ก
พระเจ้าราชวรวงศ์เธอ พระองค์เจ้าเกสรา กรมหมื่นอานุภาพพิศาลศักดิ ประสูติเมื่อวันอาทิตย์ เดือน 11 แรม 8 ค่ำ ปีฉลู นพศก จ.ศ. 1179 ตรงกับวันที่ 2 พฤศจิกายน พ.ศ. 2360 ในรัชกาลที่ 4 ทรงสถาปนาเป็นพระเจ้าวรวงศ์เธอ กรมหมื่นอานุภาพพิศาลศักดิ์ เมื่อวันพฤหัสบดีเดือน 4 แรม 7 ค่ำ ปีฉลู สัปตศก จ.ศ. 1227 ตรงกับวันที่ 8 มีนาคม พ.ศ. 2408 สิ้นพระชนม์ในรัชกาลที่ 5 เมื่อวันพฤหัสบดี เดือน 10 แรม 12 ค่ำ ปีระกา เบญจศก จ.ศ. 1235 ตรงกับวันที่ 18 กันยายน พ.ศ. 2416 พระชันษา 57 ปี เป็นต้น
พระเจ้าราชวรวงศ์เธอ พระองค์เจ้าเกสรา กรมหมื่นอานุภาพพิศาลศักดิ ได้ทรงกำกับดูแลงานพระราชพิธีฝ่ายพระราชวังบวรสถานมงคล ในสมัยรัชกาลที่ 4
สหวิช ขำเปี่ยม
สหวิช ขำเปี่ยม ผู้รักษาประตูดาวรุ่งของสโมสรเมืองทอง ยูไนเต็ด ปัจจุบันย้ายมาเล่นให้กับสโมสรฟุตบอลมหาวิทยาลัยเกษตรศาสตร์ ในระดับไทยลีก 2
โดยสหวิช ติดทีมชาติไทยชุดอายุไม่เกิน 21 ปีรายการทันเนียน นิวส์เปเปอร์คัพ และเป็นบุตรชายของพ.ต.ท.ชัยยง ขำเปี่ยม อดีตผู้รักษาประตูมือหนึ่งทีมชาติไทยในยุค 90
สหวิช ขำเปี่ยม มีชื่อเล่นว่าเยี่ยม เกิดเมื่อวันที่ 17 พฤศจิกายน ปี 1994 เป็นบุตรชายของพ.ต.ท.ชัยยง ขำเปี่ยม อดีตผู้รักษาประตูทีมชาติไทย และนางวันนา ขำเปี่ยม เริ่มเข้ารับการศึกษาในชั้นอนุบาลถึงชั้นประถมที่โรงเรียนพระมารดานิจจานุเคราะห์ และศึกษาต่อในระดับชั้นมัธยมที่โรงเรียนบดินทรเดชา (สิงห์ สิงหเสนี) ปัจจุบันจบการศึกษาจากคณะนิติศาสตร์ มหาวิทยาลัยธรรมศาสตร์
สหวิช เล่นฟุตบอลตั้งแต่อายุได้ 7 ขวบ โดยได้รับการฝึกฝนจากชัยยง ขำเปี่ยม ผู้เป็นพ่อ และเลือกเล่นในตำแหน่งผู้รักษาประตู จนกระทั่งได้เข้าสู่ทีมชุดเยาวชนของสโมสรฟุตบอลเมืองทอง ยูไนเต็ด
ฤดูกาล 2013 สหวิช ได้มีโอกาสลงเล่นในลีกอาชีพเป็นครั้งแรก เมื่อได้ย้ายไปเล่นให้กับสโมสรนนทบุรี เอฟซี ในลีกภูมิภาค ดิวิชัน 2 กลุ่มกรุงเทพและภาคกลาง ด้วยสัญญายืมตัว โดยได้รับเสื้อหมายเลข 32 และลงเล่นภายใต้การคุมทีมของสระราวุฒิ ตรีพันธ์
สหวิช ลงเล่นในลีกอาชีพนัดแรกเมื่อวันที่ 2 มีนาคม 2013 ในนัดที่เอาชนะสโมสรฟุตบอลอาร์แบค บีอีซี 3-2 ที่สนามกีฬากลางจังหวัดนนทบุรีและนัดต่อมาพบกับสมาคมกีฬาไทยฮอนด้า โดยบุกไปเอาชนะได้ถึงถิ่นสนามกีฬาสถาบันเทคโนโลยีพระจอมเกล้าเจ้าคุณทหารลาดกระบังด้วยสกอร์ 3-1 สหวิชทำผลงานได้อย่างดีจนยึดตำแหน่งผู้รักษาประตูมือหนึ่งมาได้ ทำให้ได้ลงสนามอย่างต่อเนื่อง ตลอดจนมีโอกาสลงเล่นในฟุตบอลชิงถ้วยไทยเอฟเอคัพเป็นครั้งแรก ในรอบ 64 ทีมที่เสมอกับร้อยเอ็ด ยูไนเต็ด 2-2 ที่สนามกีฬากลางจังหวัดนนทบุรี และในการดวลจุดโทษตัดสินสหวิช ขำเปี่ยม ในวัย 18 ปี สามารถเซฟจุดพาสโมสรผ่านเข้าสู่รอบต่อไปได้สำเร็จ ก่อนจะแพ้ให้กับสโมสรโอสถสภา เอ็ม-150 ในรอบ 32 ทีมสุดท้าย
ในช่วงครึ่งฤดูกาลหลัง สโมสรมีผลงานที่แผ่วลงไป โดยแพ้ติดต่อกันถึง 10 นัดรวด ทำให้จากที่เคยมีลุ้นเลื่อนชั้น กลับจบฤดูกาลด้วยอันดับที่ 12 ของกลุ่ม
ฤดูกาล 2014 สหวิช ขำเปี่ยม ย้ายทีมด้วยสัญญายืมตัวอีกครั้ง โดยย้ายมาเล่นให้กับศุลกากร ยูไนเต็ด ในลีกภูมิภาค ดิวิชัน 2 กลุ่มกรุงเทพและภาคกลาง ในช่วงครึ่งฤดูกาลหลัง โดยได้รับเบอร์เสื้อหมายเลข 40 และลงเล่นภายใต้การคุมทีมของการ์ลอส ซานเชซ รูบิอู โค้ชชาวสเปน
สหวิช ได้ลงเล่นให้ศุลกากรเป็นนัดแรกเมื่อวันที่ 20 กรกฎาคม 2014 ในนัดที่บุกมาชนะสโมสรฟุตบอลมหาวิทยาลัยนอร์ทกรุงเทพ 1-0 ที่สนามวิทยาลัยนอร์ทกรุงเทพ และมีส่วนช่วยให้สโมสรจบฤดูกาลด้วยอันดับ 6 ของกลุ่ม ด้วยการลงเล่น 6 นัด
เดือนมกราคม 2015 สหวิช ขำเปี่ยม ย้ายมาร่วมทีมพัทยา ยูไนเต็ด ในระดับไทยลีก ดิวิชัน 1 โดยได้เบอร์เสื้อหมายเลข 32 และลงเล่นภายใต้การคุมทีมของ "ฌอน ลุค เซนต์บิวรี" โค้ชชาวอังกฤษ แต่ยังไม่มีโอกาสได้ลงสนาม เพราะต้องรับบทเป็นผู้รักษาประตูตัวสำรองของ ภัทร ปิยภัทร์กิติ (ภานุวัฒน์ ตั้งอนุรักษ์) อดีตผู้รักษาประตูทีมชาติไทยชุดซีเกมส์ผู้มากประสบการณ์
ข้าวลืมผัว
ข้าวลืมผัว เป็นข้าวเหนียวดำพื้นเมือง ลักษณะต้นสีเขียว คอรวงสีเขียว ต้นเตี้ย ระยะน้ำนมมีเม็ดมีสีม่วงแดง สาแหรกสีเขียว มีกลิ่นหอมตั้งแต่แตกกอจนถึงออกรวง ที่จัดว่าอายุเบา ไวต่อช่วงแสง (ปลูกในฤดูนาปี)
ข้าวลืมผัว ปลูกโดยกลุ่มชาติพันธุ์ม้งหรือพี่น้องม้ง ที่บ้านรวมไทยพัฒนาที่ 3 ตำบลรวมไทย พัฒนา อำเภอพบพระ จังหวัดตาก โดยจะปลูกในสภาพไร่พื้นที่สูง (สูงจากระดับน้ำทะเลปานกลาง ประมาณ 650 เมตร) อยู่ในกลุ่มพันธุ์ข้าวเหนียวดำที่พี่น้องม้งเรียกรวมๆกันว่า "เบล้ฉัง" และปลูกเพื่อใช้ทำขนมพิเศษในโอกาสปีใหม่ โดยจะนำข้าวไปนึ่ง แล้วตำให้เหนียว ห่อด้วยใบตอง ย่างไฟจนหอม รับประทานกับน้ำอ้อย นมข้นหวาน หรือน้ำตาล เรียกว่า "จั๋ว"
ในปี 2533 นายพนัส สุวรรณธาดา ตำแหน่งในขณะนั้น คือ เจ้าพนักงานการเกษตร 5 ศูนย์วิจัยข้าวพิษณุโลก ได้นำมาคัดเลือกพันธุ์ให้บริสุทธิ์ครั้งแรก ระหว่าปี 2534-2538 และทำแปลงผลิตเมล็ดพันธุ์บริสุทธิ์ในปี 2539 เพื่อนำเมล็ดพันธุ์ที่ได้ไปให้พี่น้องม้งเพื่อใช้ประโยชน์ต่อไป แต่ด้วยวิธีการปลูกแบบชาวเขาที่มักปลูกข้าวหลายพันธุ์ใกล้กันหรือปลูกด้วยกัน ทำให้ข้าวเหนียวลืมผัวมีเมล็ดพันธุ์ข้าวพันธุ์อื่นปน และไม่เป็นพันธุ์บริสุทธิ์ เพื่อไม่ให้สูญพันธุ์ ในปี 2550 ศูนย์วิจัยข้าวพิษณุโลก และศูนย์วิจัยข้าวแพร่ จึงได้เริ่มทำการคัดเลือกพันธุ์บริสุทธิ์อีกครั้ง และในวันที่ 9 มีนาคม 2555 คณะกรรมการพิจารณาพันธุ์ข้าว มีมติรับรองพันธุ์ข้าวเหนียวลืมผัว
ในระหว่างการคัดเลือกพันธุ์บริสุทธิ์ครั้งแรก พี่น้องม้งที่เป็นคนงานให้นักวิจัยได้เล่าถึงความอร่อยของพันธุ์ข้าวนี้ว่า "อร่อยมากจนภรรยารับประทานเองหมด จนลืมแบ่งไว้ให้สามี" นักวิจัย จึงพูดเล่นๆว่า "อย่างนี้ก็เป็นข้าวลืมผัวน่ะสิ" ไม่ได้หมายถึงรับประทานแล้วจะลืมผัวเหมือนที่เข้าใจกัน
หากปลูกในสภาพเช่นนี้จะได้เมล็ดที่อ้วน สีม่วงดำ คุณค่าทางโภชนาการสูง ให้ผลผลิตเฉลี่ย 343-455 กก./ไร่
มีผลผลิตต่ำ และอ่อนแอต่อโรค เช่น โรคไหม้ กิ่งบนใน ข้อต่อใบ และคอรวง โรคใบจุดสีน้ำตาล โรคใบขีดสีน้ำตาล โรคขอบใบแห้ง โรคเมล็ดด่าง โรคดอกกระถิน และแมลงศัตรูข้าวที่สำคัญ เช่น เพลี้ยกระโดดสีน้ำตาล หนอนห่อใบข้าว หนอนกอ แมลงบั่ว ศัตรูพวกหนูตัวเล็กๆ และนก
ข้าวลืมผัว มีลักษณะเด่น คือ เมื่อหุงสุก จะมีกลิ่นหอม ลักษณะสัมผัสเมื่อแรกเคี้ยวจะกรุบหนึบ ภายในนุ่มเหนียว และหอมกรุ่นในปาก
ข้าวลืมผัว มีสารอาหาร เช่น
จากผลงานการวิจัยโดย ดร.อัจฉราพร ณ ลำปาง เนินพลับ นักวิชาการเกษตรชำนาญการพิเศษ ศูนย์วิจัยพิษณุโลก สำนักวิจัยและพัฒนาข้าว กรมการข้าว พบว่า ข้าวเหนียวดำลืมผัวมีค่าดัชนีน้ำตาลต่ำกว่าข้าวเหนียว ที่บริโภคทั่วไปมาก และมีคุณค่าทางโภชนาการสูงกว่าข้าวเจ้าสีพันธุ์ทั่วไป ประกอบด้วยสารต้านอนุมูลอิสระรวมต่างๆ จึงมีแนวโน้มที่ดีในการนำสารสกัดจากข้าวเหนียวพันธุ์ลืมผัวมาพัฒนาเป็นยาต้านโรคอัลไซเมอร์ได้ในอนาคต
วอลเลย์บอลหญิงทีมชาติออสเตรเลีย
วอลเลย์บอลหญิงทีมชาติออสเตรเลีย () เป็นตัวแทนของประเทศออสเตรเลียในการแข่งขันวอลเลย์บอลระดับนานาชาติรวมถึงนัดกระชับมิตร ปัจจุบันทีมนี้อยู่อันดับที่ 46 ของโลกจากอันดับเอฟไอวีบี
กวาง &amp; ขวัญ
กวาง&ขวัญ (อังกฤษ: kwang&kwan) เป็นนางแบบและศิลปินดูโอ้ โด่งดังมาพร้อมกับสำนักพิมพ์ใยไหม และนิตยสาร Sister ที่ทั้งคู่เคยถ่ายแบบนิตยสารไว้เมื่อปีพ.ศ. 2539-พ.ศ. 2543 หลังจากนั้นทั้งคู่ได้มาเป็นศิลปินดูโอ้ภายใต้สังกัด "YAIMAI RECORDS (ใยไหม เรคคอร์ด)" ออกอัลบั้มทั้งหมด 1 ชุดโดยใช้ชื่ออัลบั้มว่า "After Class ตอน Full Time" โดยมีเพลงที่คุ้นหูคือเพลง "เธออยู่กับฉันเสมอ"
ชนกันต์ รัตนอุดม
ชนกันต์ (อ่านว่า ชะ - นะ - กัน) รัตนอุดม (ชื่อเล่น อะตอม ; เกิดเมื่อวันที่ 15 ธันวาคม พ.ศ. 2534) เป็นนักร้องและนักแต่งเพลงชาวไทย มีผลงานการแต่งเพลงให้กับศิลปินอย่าง ดา เอนโดรฟินในเพลง "รักเอย" และเพลงปล่อย ของป็อป ปองกูล ชนกันต์เป็นศิลปินในสังกัดไวท์มิวสิกและปล่อยซิงเกิลเปิดตัว ในช่วงต้นปี พ.ศ. 2558 "พลีส" (Please) จนขึ้นชาร์ทเป็นอันดับต้น ๆ ในหลายวิทยุ กลางเดือนมิถุนายนปีเดียวกันนี้ ทางแกรมมี่ได้ปล่อยตัวอย่างซิงเกิลลำดับที่สองของอะตอม ชนกันต์ "แผลเป็น (SCAR)" และต้นปี พ.ศ. 2559 ก็ได้ปล่อยซิงเกิ้ล ทางของฝุ่น และปลายปี พ.ศ. 2560 - มกราคม พ.ศ. 2561 ได้ตำแหน่งรองชนะเลิศในรายการ "The Mask Singer หน้ากากนักร้อง" ในนามหน้ากากนางอาย
ชนกันต์ รัตนอุดม จบการศึกษาระดับประถมศึกษาถึงมัธยมศึกษาตอนปลายจากโรงเรียนกรุงเทพคริสเตียนวิทยาลัย และจบระดับปริญญาตรี คณะนิติศาสตร์ จากมหาวิทยาลัยธรรมศาสตร์ มีพี่สาว 1 คนชื่อ ข้าวตู นอกจากนี้ทั้งคุณพ่อคุณแม่และพี่สาวของอะตอมยังสำเร็จจากคณะนิติศาสตร์และยังทำงานเกี่ยวกับทางด้านกฎหมายทั้งสิ้น ทำให้ตอนที่เลือกเส้นทางการเรียนระดับมหาวิทยาลัย จึงเลือกคณะนิติศาสตร์ และในช่วงของเส้นทางด้านดนตรีช่วงแรกของอะตอมก็มีอุปสรรคหลายอย่าง ทำให้เขาคิดว่าหากไม่ประสบความสำเร็จทางเส้นทางนี้จริง ๆ ก็คงกลับไปทำงานทางด้านกฎหมายเหมือนกับครอบครัว แต่ตอนนี้ความฝันของเขาได้มาไกลมาก นับได้ว่าเป็นศิลปินที่มากความสามารถและน่าจับตามองเลยทีเดียว
ชนกันต์เริ่มทำเพลงตอนชั้นประถมศึกษาปีที่ 6 ก่อนจะเริ่มจริงจังตอนมัธยมศึกษาตอนปลายที่กรุงเทพคริสเตียนวิทยาลัยและออกเดินตามฝันตอนอยู่มหาวิทยาลัยด้วยการรวมเพลงที่แต่งไว้ทำเป็นเดโม่ ระหว่างอัดเพลงชนกันต์ก็ได้เจอแอมมี่ เดอะบอททอมบลูส์โดยบังเอิญ ซึ่งเป็นรุ่นพี่โรงเรียนก็เลยฝากเดโม่ดังกล่าวไปยังสนามหลวงมิวสิก
ตั้งแต่อุทกภัยปี 2554 ชนกันต์ก็ได้เซ็นสัญญาศิลปินตั้งแต่ตอนนั้น แต่ก็ไม่ได้ตามที่ต้องการเพราะขาดวัตถุดิบในการทำเพลงจำนวนมาก จนวง "อพาร์ตเมนต์คุณป้า" ได้ย้ายมาอยู่สังกัดเดียวกัน ทำให้ได้พบกับ บอล - กันต์ รุจิณรงค์ รุ่นพี่มากด้วยฝีมือที่ฟังเดโม่ของชนกันต์ก็ได้ชวนมาให้ทำงานเบื้องหลัง
และชนกันต์ก็ได้เริ่มเขียนเพลงให้กับ "บุรินทร์ บุญวิสุทธิ์" ในอัลบั้มใหม่ที่จะออกวางแผงในปี พ.ศ. 2558 หลังจากนั้นชนกันต์ก็ได้ร้องประสานเสียง (Chorus) ให้บุรินทร์ตามเพลงต่าง ๆ อีกทั้งยังได้ร่วมแต่งเนื้อเพลง "ปล่อย" ของ ป๊อบ - ปองกูล สืบซึ้ง และเพลง "รักเอย" ของ ธนิดา ธรรมวิมล (ดา เอ็นโดรฟิน)อะตอม ชนกันต์ เคยคบหากับ แนน - นัยน์ภัค ภูมิภักดิ์ ซึ่งเธอเป็นทั้งพิธีกรรายการดำน้ำ บาริตต้า ครูสอนการแสดง คอลัมนิสต์ และเจ้าของบล็อก happynancy เป็นเวลาถึง 7 ปี โดยอะตอมให้สาเหตุที่เลิกว่า มีเรื่องบางอย่างที่ทำให้เป็นเหมือนเดิมไม่ได้ พยายามทำให้ดีแล้ว แต่รู้ตัวว่าไม่เต็มร้อยและไม่แฟร์กับทั้งคู่ เลยตัดสินใจแยกกันอยู่
อะตอมเคยให้สัมภาษณ์ว่า เขาเป็นผู้ชายขี้อาย ไม่กล้าที่จะเข้าไปจีบหรือสานสัมพันธ์กับใครก่อนหากไม่ใช่คนที่เคยรู้จักมาก่อน โดยเขาเป็นคนที่ชอบผู้หญิงที่มีความเป็นผู้ใหญ่ คุยกันรู้เรื่อง เขาอยากให้มีการเริ่มต้นความรักแบบตอนสมัยที่ยังเด็ก ๆ ถ้ายังไม่ดีขนาดนั้น เขาก็ยังไม่อยากเริ่มต้นใหม่กับใคร
กีฬาเทควันโดในโอลิมปิกฤดูร้อน 1988
กีฬาเทควันโดในโอลิมปิกฤดูร้อน 1988 จัดแข่งขันที่โซล ประเทศเกาหลีใต้ แข่งขัน 16 ประเภท ซึ่งยังจัดแข่งขันเป็นกีฬาสาธิตอยู่
กีฬาเทควันโดในโอลิมปิกฤดูร้อน 1992
กีฬาเทควันโดในโอลิมปิกฤดูร้อน 1992 จัดแข่งขันที่[บาร์เซโลนา ประเทศสเปน แข่งขัน 16 ประเภท ซึ่งยังจัดแข่งขันเป็นกีฬาสาธิตอยู่
กีฬาเทควันโดในโอลิมปิกฤดูร้อน 2000
กีฬาเทควันโดในโอลิมปิกฤดูร้อน 2000 จัดแข่งขันที่ซิดนีย์ ประเทศออสเตรเลีย แข่งขัน 8 ประเภท ได้รับการบรรจุเป็นกีฬาหลักของโอลิมปิกฤดูร้อนอย่างเป็นทางการครั้งแรก
กีฬาเทควันโดในโอลิมปิกฤดูร้อน 2004
กีฬาเทควันโดในโอลิมปิกฤดูร้อน 2004 จัดแข่งขันที่เอเธนส์ ประเทศกรีซ แข่งขัน 8 ประเภท
กีฬาเทควันโดในโอลิมปิกฤดูร้อน 2008
กีฬาเทควันโดในโอลิมปิกฤดูร้อน 2008 จัดแข่งขันที่ปักกิ่ง สาธารณรัฐประชาชนจีน แข่งขัน 8 ประเภท
พระยาโพธิสาลราช
พระยาโพธิสาลราชหรือ พระโพธิสาราชาธิบดีทัศวรคุณ เป็นพระราชโอรสในพระเจ้าวิชุลราช ประสูติเมื่อ พ.ศ. 2049 ได้ขึ้นครองราชย์สมบัติต่อจากพระราชบิดาเมื่อ พ.ศ. 2063 ในรัชกาลนี้มีการทำนุบำรุงพระพุทธศาสนาอย่างมาก ให้ยกเลิกพิธีบูชาหอผีหลวงที่สบดงแล้วสร้างวัดสังคโลกขึ้นแทน ค้นพบพระตำนานอุรังคธาตุจึงให้คัดลอกไว้
ในรัชกาลนี้ ในกรุงศรีอยุธยาเกิดความวุ่นวายขึ้น เจ้าไชยราชาธิราชได้ลี้ภัยมาเวียงจันทน์หลังจากที่เกิดขัดแย้งกับสมเด็จพระบรมราชาธิราชที่ 4 สมเด็จพระบรมราชาธิราชที่ 4 ได้ยกทัพขึ้นมาตามจับตัวใน พ.ศ. 2076 พระเจ้าโพธิศาลราชตีทัพกรุงศรีอยุธยาแตกพ่ายไปได้ สมเด็จพระบรมราชาธิราชที่ 4 เสด็จสวรรคตด้วยโรคฝีดาษในปีเดียวกันนั้น เจ้าไชยราชาธิราชจึงกลับไปเมืองสองแควและยกทัพลงไปยึดครองกรุงศรีอยุธยาได้สำเร็จ และได้ครองราชย์สมบัติต่อมา
ใน พ.ศ. 2085 เมืองเชียงใหม่เกิดกบฏจนเกิดความวุ่นวาย สมเด็จพระไชยราชาธิราชจากกรุงศรีอยุธยาและพระเจ้าโพธิศาลราชจากหลวงพระบางได้ยกทัพไปช่วยปราบกบฏ แต่เมื่อไปถึง ฝ่ายเชียงใหม่ปราบกบฏได้แล้ว โดยมีพระนางจิรประภาเป็นผู้สำเร็จราชการ แต่ยังหากษัตริย์ไม่ได้ พระเจ้าโพธิศาละราชได้เสนอให้พระราชโอรสคือเจ้าเชษฐวังโสซึ่งมีเจ้านางยอดคำทิพเชื้อพระวงศ์เชียงใหม่เป็นพระมารดาขึ้นเป็นกษัตริย์ ทางเชียงใหม่ตอบตกลง เจ้าเชษฐวังโสจึงไปครองเมืองเชียงใหม่ใน พ.ศ. 2090
พระเจ้าโพธิศาละราชครองราชย์สมบัติมาจนถึง พ.ศ. 2093 ก็เสด็จสวรรคตจากอุบัติเหตุในการคล้องช้าง หลังจากพระองค์สวรรคต พระโอรสของพระองค์คือเจ้าล้านช้างที่พระมารดามีเชื้อสายทางกรุงศรีอยุธยาและเจ้าวรวังโสที่พระมารดามีเชื้อสายทางหลวงพระบางได้ชิงราชสมบัติกัน ในที่สุดจึงต้องไปทูลเชิญเจ้าเชษฐวังโสกลับมาครองราชย์สมบัติที่หลวงพระบาง
กีฬาเทควันโดในโอลิมปิกฤดูร้อน 2016
กีฬาเทควันโดในโอลิมปิกฤดูร้อน 2016 จะจัดแข่งขันที่ริโอเดอจาเนโร ประเทศบราซิล ระหว่างวันที่ 17–20 สิงหาคม ค.ศ. 2016 ประเภทการแข่งขันแบ่งออกเป็น 8 ประเภท; ชาย 4 ประเภท และหญิง 4 ประเภท
พระไชยเชษฐาธิราชที่ 2
พระไชยเชษฐาธิราชที่ 2 หรือ พระไชยองค์เว้ เป็นพระราชโอรสของเจ้าชมพู ที่ถูกเนรเทศไปอยู่เมืองเว้ พระองค์ได้ครองราชสมบัติเมื่อ พ.ศ. 2245 ทรงตั้งให้เจ้าองค์ลองหรือเจ้านอง พระอนุชาต่างบิดาเป็นอุปราชและไปครองเมืองหลวงพระบาง และอัญเชิญพระบางมาประดิษฐานที่เวียงจันทน์
ต่อมาใน พ.ศ. 2249 เจ้ากิ่งกิศราชซึ่งเป็นพระโอรสของเจ้าราชบุตรและเป็นหลานปู่ของพระเจ้าสุริยวงศาธรรมิกราช ที่ลี้ภัยไปอยู่สิบสองปันนากับเครือญาติฝ่ายพระมารดา ได้ยกทัพลงมาตีเมืองหลวงพระบาง เจ้าลองสู้ไม่ได้ แตกพ่ายลงมาเวียงจันทน์ เจ้ากิ่งกิศราชยกทัพตามลงมาที่เวียงจันทน์ พระเจ้าไชยเชษฐาธิราชจึงขอกองทัพจากกรุงศรีอยุธยามาช่วย
สมเด็จพระเพทราชา กษัตริย์กรุงศรีอยุธยาในขณะนั้น ได้ยกทัพขึ้นมาและไกลเกลี่ยให้ทั้งสองฝ่ายประนีประนอมกัน โดยให้แบ่งเขตแดนระหว่างหลวงพระบางกับเวียงจันทน์ ให้เจ้ากิ่งกิศราชครองหลวงพระบาง ให้พระเจ้าไชยเชษฐาธิราชครองเวียงจันทน์ ทั้งสองกษัตริย์ตกลงแบ่งเขตแดนกันโดยใช้แม่น้ำเหืองเป็นแดนทางฝั่งขวา ทางฝั่งซ้ายใช้เทือกเขาภูชนะคามเป็นเขตแดน แคว้นสิบสองจุไทกับหัวพันห้าทั้งหกขึ้นกับหลวงพระบาง แคว้นเชียงขวางและแคว้นที่อยู่ใต้ลงมาให้ขึ้นกับเวียงจันทน์ การแบ่งเขตแดนนี้เกิดขึ้นใน พ.ศ. 2250
หลังจากสิ้นสุดสงครามกับพระเจ้ากิ่งกิศราช พระองค์ได้เร่งปรับปรุงการปกครองหัวเมือง ส่งคนที่ไว้ใจได้ไปปกครองเมืองที่สำคัญ ทำให้กลุ่มของพระครูยอดแก้วโพนสะเม็ก ต้องอพยพลงใต้ไปหาที่มั่นใหม่ ในที่สุดได้ไปตั้งมั่นที่เมืองจำปาศักดิ์ และแยกตัวเป็นอิสระจากเวียงจันทน์ใน พ.ศ. 2256 พระเจ้าไชยเชษฐาธิราชครองราชย์จนถึง พ.ศ. 2273 จึงสิ้นพระชนม์ จากนั้น เจ้าลองพระอนุชาได้ขึ้นครองราชย์สืบแทน
แอลัน วุดเวิร์ด
แอลัน วุดเวิร์ด (; 7 กันยายน พ.ศ. 2489 – 21 พฤษภาคม พ.ศ. 2558) เป็นอดีตนักฟุตบอลชาวอังกฤษ ผู้ที่ใช้เวลาค้าแข้งส่วนใหญ่อยู่กับสโมสรฟุตบอลเชฟฟีลด์ยูไนเต็ด ในตำแหน่งปีก เป็นเวลา 16 ปี ตั้งแต่ พ.ศ. 2505 – พ.ศ. 2521 โดยลงเล่นไป 536 นัด (640 นัดเมื่อรวมถ้วย) และเขายังกลายเป็นผู้ที่ยิงประตูมากที่สุดตลอดกาลอันดับสองของสโมสร โดยยิงไป 158 ประตู
เขาเสียชีวิตเมื่อวันที่ 21 พฤษภาคม พ.ศ. 2558 ที่บ้านของเขาในทัลซา รัฐโอคลาโฮมา
ฌ็อง-ลุก ซาซูว์
ฌ็อง-ลุก ซาซูว์ (; 4 ตุลาคม พ.ศ. 2505 – 22 พฤษภาคม พ.ศ. 2558) เป็นอดีตนักฟุตบอลชาวฝรั่งเศส ที่เคยเล่นให้กับสโมสรฟุตบอลตูลูซ, อาซอซียาซียงสปอร์ตีฟว์เดอก็อง, สโมสรฟุตบอลปารีแซ็ง-แฌร์แม็ง, ออแล็งปิกลียอแน, สโมสรฟุตบอลแซ็งเตเตียน และฟุตบอลทีมชาติฝรั่งเศส ในตำแหน่งกองหลัง เขาเสียชีวิตด้วยอาการหัวใจวายเมื่อวันที่ 22 พฤษภาคม พ.ศ. 2558 ที่ตูลูซ ประเทศฝรั่งเศส
พระเจ้าราชวรวงศ์เธอ พระองค์เจ้าเพชรหึง
พระเจ้าราชวรวงศ์เธอ พระองค์เจ้าเพชรหึง หรือ เพ็ชรหึง (พ.ศ. 2336 — "ไม่ปรากฏ") เป็นพระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาชู
พระเจ้าราชวรวงศ์เธอ พระองค์เจ้าเพชรหึงประสูติเมื่อปีฉลู เบญจศก จ.ศ. 1155 พ.ศ. 2336 พระนาม "เพชรหึง" มาจากเหตุในวันประสูติ เกิดลมพายุรุนแรงที่คนโบราณเรียกกันว่า "ลมเพชรหึง" ถึงขนาดพัดพระตำหนักแพวังหน้าที่ผูกไว้หลุดลอย บังเอิญเจ้าจอมมารดาชูประสูติพระองค์เจ้าชายในวันนั้น พระราชบิดาจึงพระราชทานพระนามว่า "พระองค์เจ้าเพชรหึง" สิ้นพระชนม์ในรัชกาลที่ 2 พระราชทานเพลิงพระศพ ณ พระเมรุวัดสระเกศ เมื่อวันอาทิตย์ เดือน 3 แรม 12 ค่ำ ปีกุน สัปตศก จ.ศ. 1177 ตรงกับวันที่ 25 กุมภาพันธ์ พ.ศ. 2358
พระเจ้าราชวรวงศ์เธอ พระองค์เจ้าเพชรหึง มีพระธิดา 1 พระองค์
ซาโลมอน (แก้ความกำกวม)
ซาโลมอน (; ; ) อาจหมายถึง
การเลือกตั้งทั่วไปในอินเดีย พ.ศ. 2557
การเลือกตั้งทั่วไปในอินเดีย พ.ศ. 2557 จัดขึ้นเมื่อวันที่ 7 เมษายน ถึง 12 พฤษภาคม พ.ศ. 2557 ในการเลือกตั้งครั้งนี้พันธมิตรประชาธิปไตยแห่งชาติ ซึ่งนำโดยพรรคภารตียชนตา ได้รับที่นั่งรวมกัน 336 ที่นั่ง ซึ่งมากกว่ากึ่งหนึ่งของจำนวนที่นั่งในโลกสภา ทำให้สามารถจะจัดตั้งรัฐบาลผสมเสียงข้างมากได้นับตั้งแต่การเลือกตั้งปี พ.ศ. 2547 แม้ว่าพรรคภารตียชนตา พรรคเดียวมีที่นั่ง 282 ที่นั่งซึ่งสามารถจัดตั้งรัฐบาลเสียงข้างมากพรรคเดียวได้ พันธมิตรสหภาพก้าวหน้า ได้รับที่นั่งรวมกัน 60 ที่นั่ง ซึ่งนำโดยพรรคครองเกรสแห่งชาติอินเดียที่ได้รับที่นั่ง 44 ที่นั่ง แย่ที่สุดในการเลือกตั้งทั่วไป
คองเงอซังเงิน
คองเงอซังเงิน (, "เพลงของพระเจ้าแผ่นดิน") เป็นเพลงสรรเสริญพระบารมีของนอร์เวย์ ประพันธ์โดยเฮนริก เวร์เกอลันด์ ส่วนเนื้อร้องที่ใช้อยู่ในปัจจุบันประพันธ์โดยกุสตัฟ เยนเซิน สำหรับใช้ในพิธีบรมราชาภิเษกของสมเด็จพระราชาธิบดีโฮกุนที่ 7 เมื่อ ค.ศ. 1906 โดยได้รับแรงบันดาลใจจากเพลง "ก็อดเซฟเดอะควีน"
วอลเลย์บอลหญิงในโอลิมปิกฤดูร้อน 2016 รอบคัดเลือก
วอลเลย์บอลหญิงในโอลิมปิกฤดูร้อน 2016 รอบคัดเลือก เป็นการแข่งขันวอลเลย์บอลหญิงระหว่างประเทศในระดับต่างๆ เพื่อหาทีมวอลเลย์บอลเข้าแข่งขันรอบสุดท้ายในการแข่งขันโอลิมปิกฤดูร้อน 2016 ณ รีโอเดจาเนโร, ประเทศบราซิล
สำหรับการแข่งขันรอบคัดเลือก
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
สำหรับการแข่งขันรอบคัดเลือกโซนอเมริกาเหนือเท่านั้น
แมทช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
การแข่งขันโอลิมปิกรอบคัดเลือกแอฟริกา
การแข่งขันโอลิมปิกรอบคัดเลือกเอเชีย
การแข่งขันโอลิมปิกรอบคัดเลือกยุโรป
การแข่งขันโอลิมปิกรอบคัดเลือกนอร์เซกา
การแข่งขันโอลิมปิกรอบคัดเลือกอเมริกาใต้
วอลเลย์บอลหญิงในโอลิมปิกฤดูร้อน 2016 รอบคัดเลือกซึ่งจัดขึ้นในประเทศญี่ปุ่น มีทั้งหมด 12 ทีมได้แก่ เจ้าภาพ และ 11 ทีม การแข่งขันจะแบ่งกลุ่มเป็น 2 กลุ่ม กลุ่มแรก (การแข่งขันทัวร์นาเมนต์ที่ 1) รวมกับการแข่งขันโอลิมปิกรอบคัดเลือกโซนเอเชีย จะมีทีมที่ได้อันดับ 1–4 ทีมแรก ที่ผ่านการคัดเลือกเข้าแข่งขันโอลิมปิกฤดูร้อน 2016 ส่วนกลุ่มที่ 2 (การแข่งขันทัวร์นาเมนต์ที่ 2) ประกอบด้วย 4 ทีม และมีเพียงทีมจาก 1 ทีม จะผ่านการคัดเลือกเข้าแข่งขันโอลิมปิกฤดูร้อน 2016
วอลเลย์บอลชายเวิลด์คัพ 2015 – รอบคัดเลือกโซนอเมริกาใต้
วอลเลย์บอลชายเวิลด์คัพ 2015 รอบคัดเลือกโซนอเมริกาใต้ () จัดขึ้นในเมือง กาลี, ประเทศโคลอมเบีย ระหว่างวันที่ 19–23 พฤษภาคม ค.ศ. 2015 โดยทีมจากทวีปอเมริกาใต้ที่ดีที่สุดจำนวน 2 ทีม จะได้สิทธิ์เพื่อเข้าแข่งขันวอลเลย์บอลชายเวิลด์คัพ 2015ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
วอลเลย์บอลหญิงเวิลด์คัพ 2015 – รอบคัดเลือกโซนอเมริกาใต้
วอลเลย์บอลหญิงเวิลด์คัพ 2015 รอบคัดเลือกโซนอเมริกาใต้ () จัดขึ้นในเมืองโกโมโดโร รีวาดาเวีย, ประเทศอาร์เจนตินา ระหว่างวันที่ 3–7 มิถุนายน ค.ศ. 2015 โดยทีมจากทวีปอเมริกาใต้ที่ดีที่สุดจำนวน 2 ทีม จะได้สิทธิ์เพื่อเข้าแข่งขันวอลเลย์บอลหญิงเวิลด์คัพ 2015ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
ฟีบี ทอนคิน
ฟีบี เจน อลิซาเบธ ทอนคิน () เกิดเมื่อวันที่ 12 กรกฏาคม 2532 เป็นนักแสดงและนางแบบสาวชาวออสเตรเลีย เธอเป็นที่รู้จักในบทบาท คลีโอ ซาโตรี่ จากเรื่อง"", เฟย์ แชมเบอเลียน จากเรื่อง "The Secret Circle" และ เฮย์ลี่ย์ มาเซล จากเรื่อง "The Vampire Diaries" และ Spin-off "The Originals" , ฟิโอน่า แม็กซ์เวล จากเรื่อง Tomorrow, When the War Began , เจมมี่ จากเรื่อง Bait 3D
กองทัพปรัสเซีย
กองทัพราชอาณาจักรปรัสเซีย () เป็นกองทัพบกของราชอาณาจักรปรัสเซีย อันมีจุดเริ่มต้นจากบรันเดนบูร์ก-ปรัสเซียซึ่งทรงอำนาจในยุโรป ณ ขณะนั้น
วอลเลย์บอลหญิงในโอลิมปิกรอบคัดเลือกระดับโลก 2016
วอลเลย์บอลหญิงในโอลิมปิกรอบคัดเลือกระดับโลก 2016 () เป็นการแข่งขันวอลเลย์บอลหญิงเพื่อคัดเลือกทีมที่ได้อันดับ 1-3 ทีมแรกจากทัวร์นาเมนต์ที่ 1 ทีมจากเอเชียที่อันดับดีที่สุด 1 ทีม และทีมที่ได้อันดับ 1 จากทัวร์นาเมนต์ที่ 2 เพื่อเข้าแข่งขันโอลิมปิกฤดูร้อน 2016 การแข่งขันจะจัดขึ้นตั้งแต่วันที่ 14–22 พฤษภาคม ค.ศ. 2016
บริษัท เวิร์คพอยท์ เอ็นเทอร์เทนเมนท์ จำกัด ได้ลิขสิทธิ์ถ่ายทอดการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 เวิร์คพอยท์ทีวี ได้ลิขสิทธิ์ถ่ายทอดการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ในทุกนัดการแข่งขันที่วอลเลย์บอลหญิงทีมชาติไทยลงแข่ง รวมถึงเทปบันทึกการแข่งขันนัดต่างๆ
ฟุตบอลในโอลิมปิกฤดูร้อน 1900
กีฬาฟุตบอลในโอลิมปิกฤดูร้อน 1900 จัดแข่งขันที่ปารีส ประเทศฝรั่งเศส แข่งขัน 1 ประเภท คือประเภทชาย ได้รับการบรรจุเป็นกีฬาหลักของโอลิมปิกฤดูร้อนอย่างเป็นทางการครั้งแรก
In the first game, the British squad had little difficulty defeating the USFSA XI. Upton Park led 2–0 after the first half, getting two more goals in the second to win 4–0.
The second game was somewhat more eventful. Gaston Peltier scored in the first minute to give the USFSA XI an early lead, but Université de Bruxelles scored twice to take a 2–1 first half lead. The French scored five goals in the second half, however, to take the match 6–2.
มิสเตอร์โกลบอลอินโดนีเซีย
มิสเตอร์โกลบอลอินโดนีเซีย () เป็นการประกวดชายงามในประเทศอินโดนีเซีย จัดขึ้นเป็นครั้งแรกเมื่อปี ค.ศ. 2014 และมีเอดิน มูฮัมหมัด เป็นผู้อำนวยการประกวด เพื่อส่งผู้ชนะเลิศเป็นผู้แทนอินโดนีเซียเข้าประกวดมิสเตอร์โกลบอล และรองชนะเลิศเข้าประกวดมิสเตอร์อินเตอร์เนชันแนล
สัญลักษณ์สี